Week of 10-13-19 [UPDATE1]
October Timelines + ToL + Meterage [UPDATE1]
That Obvious LOOK of the Puppeteer
That 3d Sinking Feeling
Meterage & More for Week of 10-1-19 [UPDATE4] Gereed vir vakansie? Dís wat tolhekke jou gaan kos | Maroela Media
Die Mariannhill Tolplaza op die N3. (Argieffoto: Facebook)
Duisende Suid-Afrikaners sal in Desember die langpad na hul onderskeie vakansiebestemmings aandurf om langs die see, in die bosveld of elders te gaan uitspan.
Die Suid-Afrikaanse Nasionale Padagentskap (Sanral) sê feesseisoen-spitsverkeer op Suid-Afrika se nasionale paaie kan vanjaar vroeër as gewoonlik voorkom vanweë die dae waarop openbare vakansiedae in Desember en Januarie val. Boonop sluit alle openbare skole vanjaar op Woensdag 12 Desember en heropen op Dinsdag 8 Januarie, net ŉ week ná Nuwejaarsdag.
Sanral verwag die verkeer sal begin toeneem in die week waarin die skole sluit en vanaf Vrydag 14 Desember werklik druk raak as gevolg van die langnaweek en die begin van die boubedryf se Kersvakansie. Omdat Versoeningsdag, 16 Desember, vanjaar op ŉ Sondag val, word Maandag 17 Desember ŉ openbare vakansiedag.
Met dié dat Kersdag op ŉ Dinsdag val, sal duisende motoriste na verwagting reeds vanaf Vrydag 21 Desember in die pad val vir die ekstra lang naweek.
Aan die einde van die vakansietyd word ŉ toestroming van voertuie op die land se paaie op Maandag 31 Desember en Maandag 7 Januarie verwag.
Sanral verwag ritte op die N1-noord van Pretoria in die rigting van Zimbabwe behoort probleemvry te wees aangesien daar nie vertragings weens padwerk sal wees nie, sê Vusi Mona, Sanral se kommunikasiebestuurder.
Ook op die N4 tussen Pretoria en Mosambiek sal motoriste geen oponthoud weens padwerk ervaar nie omdat opknappingswerk aan die nasionale pad die hele Kerstyd lank opgeskort word.
“Die pad is in ŉ goeie toestand,” sê Mona, “maar motoriste moet waaksaam wees, veral wanneer hulle in die tipiese Hoëveldse storms bestuur.”
Hy vra bestuurders op al die land se paaie moet deurentyd onthou “paaie is gedeelde ruimtes en ŉ mens moet respek aan jou medepadgebruikers betoon”.
Spoedperke word duidelik aangedui op die 22 214 km paaie wat Sanral in al nege provinsies bestuur. “Die spoedbeperkings is die maksimum toelaatbare spoed, maar bestuurders moet stadiger ry na gelang van die omstandighede, soos reën en swak sigbaarheid.”
Mona spoor motoriste aan om af en toe stil te hou tydens lang ritte om uitputting teen te werk en hulle beter te help konsentreer. “Moegheid is een van die grootste oorsake van botsings op ons paaie, veral wanneer mense lang ente ry. Padgebruikers moet gereeld ŉ blaaskans neem om wakker te bly.”
Sanral het ook vandeesweek die pryse van tolhekke op nasionale paaie bevestig sodat vakansiegangers daarvolgens kan beplan. Die onderstaande pryse is van toepassing op klas 1-voertuie (motorfietse, ligte voertuie en ligte voertuie met sleepwaens.)
Mariann Hill-tolplaza: R11,50
De Hoek-tolplaza: R47,00
Diamond Hill-tolplaza: R36
Nkomazi Mainline-tolplaza: R67
Motoriste kan Sanral se webwerf besoek vir hulp met die beplanning van hul ritte. Sanral het ook ŉ app waarmee bestuurders hul e-tolrekening in die gerief van hul voertuig kan aanvul.
Eerstens waag ek dit nie om op die N1 van PLK af PTA toe te ry met al die ongelukke hier nie en tweedens het ek gesien die nuwe ding is lemmetjies wat in die pad gegooi word dan bars jou bande en jy word dan beroof as jy stop. Ry nou maar eerder die alternatiewe pad as ek iewers heen wil gaan.
Maroela maak net die nodige regstelling in die artikel asb.
16 Des staan onder al julle lesers bekend as geloftedag, die deel van die bevolking wat versoeningsdag vier is nie meer Afrikaans magtig nie en lees ook nie hier nie..
Dit lyk amper asof vlieg die beste opsie is as daar n lughawe is by jou bestemming.
Jammer ons gaan n baie lekkerder en veilige vakansie by die huis hou die jaar. Was laas jaar vir 3 weke slaapstad toe. Het my R65000 gekos.